钦定古今图书集成/历象汇编/庶征典/第183卷 > 《管窥辑要》 > 《草木杂变占》
## 钦定古今图书集成/历象汇编/庶征典/第183卷 > 《管窥辑要》 > 《草木杂变占》

竹木忽生白粉衣，有死丧哭泣事。

木有如霜雪著枝，名曰《木凌》，其国邑有死丧。

《树泣》天下有大水而树湿者，谓之《树泣》，其色赤则有
兵。

木无故作声，谓之《树哭》，其邑有兵流血。

木忽自鸣，作金声，其地有兵。一曰地分裂。《地镜》曰：“木
鸣主死。”

木哭，天下兵。《京房》曰：“木哭，虚邑实，实邑虚。”

木断出血。《地镜》曰：“其地有兵。”京房曰：“伐木血出，王侯
忧。”

林木生齿，其地兵起。

木叶无故，自有伤缺，主者恶之，随所在占之。